Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 186/14/1103	Bratislava III, 27.10.2014
EEČ : 2-10-297-2014

U Z N E S E N I E

Trestná vec:	obvinený XXXXX  
Zločin:	Poisťovací podvod podľa § 223 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: grafik
a
poškodeným:
1.	XXXXX 
	sídlo organizácie: XXXXX, XXXXX XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 879,73 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: n.o. XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: grafik
realizované policajtom OÚ vyšetrovania PZ  Bratislava III pod spisovou značkou ORP 922/13 OEK.
dňa 19.11.2010 telefonicky nahlásil do poisťovne Allianz – Slovenská poisťovňa a.s. poistnú udalosť č. XXXXX, následne dňa 25.11.2010 predložil v pobočke Allianz – Slovenská poisťovňa a.s., Račianska 62 v Bratislave hlásenie škodovej udalosti v ktorom uviedol spôsobenie škody svojmu zamestnávateľovi, spoločnosti XXXXX XXXXX XXXXX (od 14.11.2011 so sídlom XXXXX XXXXX), pri výkone svojho povolania dňa 15.10.2010 tým, že pri zadávaní údajov do tlače zadal nesprávne údaje na tlač, čím vznikli nesprávne výtlačky a svojmu zamestnávateľovi spôsobil takto škodu v sume 3330,59,-EUR, súčasne v tomto hlásení škodovej udalosti uviedol nepravdivú výšku svojej mesačnej mzdy v sume 1160,-EUR, pričom v tom časeč poberal čistú mesačnú mzdu vo výške 286,62,-EUR a následne na základe žiadosti spol. Allianz – Slovenská poisťovňa a.s. doložil sfalšovanú pracovnú zmluvu zo dňa 01.04.2010 uzatvorenú medzi spol. XXXXX s.r.o. ako zamestnávateľom a obv. XXXXX ako zamestnancom, v ktorej je uvedená v čl. VIII ods. 1 dohodnutá čistá mzda vo výške 1160,-EUR, čím takto uviedol do omylu pracovníkov poškodenej spoločnosti v otázke splnenia podmienok na poskytnutie poistného plnenia a poškodená spol. Allianz – Slovenská poisťovňa a.s. mu na základe týchto skutočností dňa 10.03.2011 vyplatila poistné plnenie vo výške 2987,45,-EUR na účet č. XXXXX, avšak reálne mu mala podľa výšky jeho skutočnej mzdy vyplatiť poistné plneie vo výške 1107,72,-EUR, čím takto spôsobil poškodenej spoločnosti Allianz – Slovenská poisťovňa a.s. škodu vo výške 1879,73,-EUR

Odôvodnenie: 
      Uznesením vyšetrovateľa PZ, Okresného riaditeľstva PZ Bratislava III, odboru kriminálnej polície, sp. zn. ORP-922/OEK-B3-2013  zo dňa 06.03.2014 bolo podľa § 199 ods. 1 Tr. por. začaté trestné stíhania a súčasne podľa § 206 ods. 1 Trestného poriadku vznesené obvinenie XXXXX pre prečin poisťovacieho podvodu podľa § 223 ods. 1 Trestného zákona na tom skutkovom základe ako je uvedené vo výrokovej časti tohto uznesenia. 

      Preskúmaním spisového materiálu som zistila, že v trestnej veci obvineného XXXXX existujú dôvody na rozhodnutie o schválení zmieru a zastavení trestného konania. V priebehu vyšetrovania bol dostatočne zistený a ustálený skutkový stav, ktorý korešponduje s výrokovou časťou tohto uznesenia a je zrejmý zo všetkých dôkazov, ktoré sú obsiahnuté vo vyšetrovacom spise. 

      Podľa § 220 ods. 1 písm. a), písm. b), písm. c) Trestného poriadku, prokurátor so súhlasom obvineného a poškodeného môže v konaní o prečine rozhodnúť o schválení zmieru a zastaviť trestné stíhanie, ak obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil  škodu,  ktorá  bola  činom  spôsobená,  alebo  urobil  iné opatrenia na náhradu škody 
alebo inak odstránil ujmu vzniknutú trestným činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 
      V zmysle  §223 ods. 1 Trestného zákona sa prečinu poisťovacieho podvodu dopustí ten, kto vyláka od iného poistné plnenie tým, že ho uvedie do omylu v otázke splnenia podmienok na jeho poskytnutie a tak mu spôsobí malú škodu. Páchateľ sa potrestá odňatím slobody na jeden rok až päť rokov.

      Z predloženého spisového materiálu vyplýva, že obvinený XXXXX spáchal skutok tak ako je uvedené vo výrokovej časti tohto uznesenia.
      
      Obvinený XXXXX (čl. 9-12) sa priznal k spáchaniu prečinu,  ktorý mu je kladený za vinu, jeho spáchanie oľutoval a súhlasil s postupom podľa § 220 Trestného poriadku. 

      Svedok – poškodený XXXXX dňa 11.06.2014 okrem iného uviedla, že je splnomocnená zástupkyňa spol. Allianz – Slovenská poisťovňa a.s..  XXXXX dňa 19.11.2010 telefonicky nahlásil poistnú udalosť, ktorá bola zaevidovaná pod č. XXXXX a následne predložil na pobočke na Račianskej 62 v Bratislave hlásenie škodovej udalosti, v ktorom uviedol spôsobenú škodu vo výške 3330,59,-EUR svojmu zamestnávateľovi spol. XXXXX s.r.o. pri výkone povolania. Výšku svojej mesačnej mzdy uviedol 1160,-EUR, pričom následne bolo šetrením zisteneé, že v tom čase poberal XXXXX hrubú mesačnú mzdu vo výške 307,70,-EUR. Na základe ním uvedených údajov mu spol. Allianz – Slovenská poisťovňa a.s. vyplatila poistné plnenie 2987,45,-EUR. Ak by XXXXX uviedol skutočnú výšku svojej mzdy špôsobil by spol. Allianz škodu vo výške 1879,732,-EUR, nakoľko mal platnú poistnú zmluvu a keďže v tom čase zarábal 307,70,-EUR, poisťovňa by musela vyplatiť sumu 1107,72,-EUR.Dňa 16.10.2013 XXXXX podpísal u notára vyhlásenie o uznaní dlhu, kde si dohodli aj splátkový kalendár.

     Do vyšetrovacieho spisu boli zabezpečené listinné dôkazy, z ktorých poukazujem na pracovnú zmluvu predloženú XXXXX, kde je výška čistej mesačnej mzdy uvedená 1160,-EUE (č.l.62-65), pracovnú zmluvu predloženú zamestnávateľom spol. XXXXX s.r.o. s uvedenou výškou mzdy 307,70,-EUR (č.l. 98-102), mzdové listy XXXXX za rok 2010 a 2011 (č.l.104-110), ročné vyúčtovania preddavkov na daň z príjmu fyzickej osoby zo závislej činnosti za rok 2010 (č.l.111-112).
 
      Obvinený a splnomocnený zástupca poškodeného dali súhlas k mediácií, teda k mimosúdnemu riešeniu sporu. Splnomocnený zástupca poškodeného pred mediačným úradníkom súhlasil s postupom podľa § 220 Trestného poriadku za účelom schválenia zmieru bez akýchkoľvek hmotných nárokov voči obvinenému, nakoľko tento v plnej výške uhradil sumu vo výške 1879,73-€, čo predstavuje spôsobenú škodu.
      Obvinený vyhlásil, že spáchal skutok, pre ktorý je stíhaný, dal súhlas k mediácii, a odstránil ujmu vzniknutú trestným činom. 

      Obvinený poukázal na účet Okresnej prokuratúry Bratislava III peňažnú sumu 200,- €, pričom z uvedenej sumy patrí štátu na peňažnú pomoc poškodeným suma vo výške 100,-EUR a neziskovej organizácii XXXXX XXXXX suma vo výške 100,-EUR. Výšku tejto finančnej čiastky možno považovať za primeranú závažnosti spáchaného prečinu.

      Obvinený XXXXX nebol doposiaľ súdne trestaný. Vzhľadom na všetky skutkové okolnosti možno teda reálne očakávať, že povedie riadny život. 

      Vzhľadom k vyššie uvedeným skutočnostiam možno schválenie zmieru a zastavenie trestného stíhania považovať za dostatočný spôsob vybavenia veci.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka